Թույլ գալակտիկաները հետազոտելու ընղհանուր գիտական ծրագիր է հաստատված ԳԴՀ ԳԱ Տաուտենբուրգի աստղադիտարանի հետ, որտեղ տեղակայված է Շմիդտի սիստեմի աշխարհում ամենամեծ դիտակը, հայելու տրամագիծը երկու մետր է: 1963, 1964 և 1966 թվականներին այդ աստղադիտարանի դիրեկտոր, պրոֆեսոր Ռիխտերը Բյուրականում, աստղադիտարանի աշխատակիցների հետ քննարկել ու համաձայնեցրել է ընդհանուր հետազոտությունների ծրագիր: Բյուրականի և Տաուտենբուրգի աշխատակիցներն արդեն մի շարք համատեղ հետազոտություններ են կատարել, որոնք տպագրվել են գերմանական և սովետական գիտական ամսագրերում: Այդպիսի համատեղ աշխատանք կատարվել է նաև Անգլիայի և Լեհաստանի գիտնականների հետ: